รักษาความกระตือรือร้นไว้ ทำการบ้าน เตรียมตัวก่อนเริ่มทำการบ้าน
แทนที่จะพักยาวครั้งเดียว ก็เปลี่ยนมาเป็นพักสั้นๆ ระหว่างการบ้านแต่ละชิ้น อาจจะลองพักกินขนม 5 นาทีหลังจากทำงานมาแล้ว 30-60 นาทีก็ได้  ไม่ควรนั่งอยู่ที่โต๊ะติดต่อกันหลายชั่วโมง ดังนั้นคุณควรพักประมาณ 5 นาทีเพื่อยืดเหยียดกล้ามเนื้อ ออกไปเดินเล่น หรือทำอะไรก็ได้ที่ได้ขยับเขยื้อน แทนที่จะนั่งอยู่กับที่แล้วเล่น Facebook ตอนไหนที่ทำงานโดยไม่ได้หยุดพักเลยนั้น ช่วงเวลานั้นมักจะยาวนานจนเหมือนจะไม่มีวันจบสิ้นเลยล่ะ ความคืบหน้าและสมาธิจะลดลงอีกต่างหาก เพราะคุณจะเริ่มเสียเวลาไปกับการเล่นโซเชียลมีเดีย วาดรูปเล่น ไม่ก็อาจจะเริ่มทำงานชุ่ยๆ ออกมาก็ได้ เพราะแม้ว่าคาเฟอีนจะช่วยให้นักเรียนบางคนมีสมาธิมากขึ้น แต่สำหรับใครอีกหลายคนนั้นคาเฟอีนเป็นแค่สิ่งที่มากระตุ้นให้ทำสิ่งต่างๆ เร็วขึ้นเท่านั้นเอง อย่าดื่มมากกว่าปกติที่เคยดื่มล่ะเพราะมันอาจทำให้คุณจดจ่อกับงานได้ยากขึ้นกว่าเดิมก็ได้ แต่การดื่มกาแฟก็ยังดีกว่าปล่อยให้ร่างกายขาดน้ำนะ ดังนั้นควรดื่มน้ำเปล่าหรือน้ำผลไม้ให้สมองทำงานได้ครบถ้วนดีกว่า การนั่งจดจ่อกับงานคนเดียวในห้องเล็กๆ กับกองหนังสือและชีทเยอะๆ สำหรับใครหลายคนคงเป็นเรื่องที่ทำได้ยาก เพราะฉะนั้นการนั่งทำงานในที่สาธารณะที่มีคนอื่นอยู่ด้วยหรือทำกันเป็นกลุ่มก็อาจจะช่วยได้เป็นบางครั้ง เพราะพวกเขาจะช่วยกระตุ้นให้คุณมีความรับผิดชอบ สมมุติว่าคุณบอกว่าคุณกำลังเขียนเรียงความแต่มือยังมัวแต่เล่น Tumblr อยู่ เพื่อนๆ จะได้คอยเตือนและควบคุมไม่ให้คุณออกนอกลู่นอกทางยังไงล่ะ ตราบใดที่คุณไม่ได้แชร์คำตอบกัน การทำการบ้านด้วยกันก็ไม่ถือว่าเป็นการโกงแต่อย่างใด แต่เป็นการแบ่งเวลาและทำงานอย่างชาญฉลาดมากกว่า เป็นเรื่องสำคัญมากที่จะให้รางวัลกับความพยายามของตัวเองหลังทำงานเสร็จทุกครั้ง เพราะการจัดการทุกอย่างให้เสร็จเพื่อไปทำกิจกรรมสนุกๆ อย่างอื่น ไปกินขนม หรือใช้เวลาอย่างผ่อนคลายนั้นจะช่วยผลักดันให้คุณทำเสร็จเร็วขึ้น ซึ่งแน่นอนว่าจะส่งผลต่อสมาธิที่เพิ่มมากขึ้นด้วย  ลองใช้วิธีนี้ดูสิ เริ่มจากตัดกระดาษสีต่างๆ ให้เป็นเส้นหรือเป็นแผ่นสี่เหลี่ยมเป็นกองแล้วเขียนงานที่ต้องทำวันนั้นลงไป จากนั้นจึงทำกระดาษอีกกองโดยเขียนรางวัลต่างๆ ให้มีจำนวนเท่าๆ กัน คุณอาจจะเขียนว่าเล่นมือถือไม่ก็ Facebook เล่นเกม 10 นาที ดูซีรี่ส์ตอนใหม่ตอนหนึ่ง หรืออะไรก็ได้ที่คุณอยากทำหรือชอบทำเวลาว่าง เมื่อทำการบ้านเสร็จหนึ่งชิ้นก็หยิบรางวัลจากกองนั้นขึ้นมาหนึ่งอย่าง นี่เป็นวิธีการที่ดีวิธีหนึ่งที่จะทำให้การบ้านเสร็จแถมยังได้ทำสิ่งที่อยากทำด้วย แต่อย่าใช้เวลากับรางวัลมากเกินล่ะ เช่น ถ้าดูซีรี่ส์ก็ดูแค่ตอนเดียว ไม่ใช่นั่งดูทั้งซีซั่น เป็นเรื่องยากอยู่แล้วล่ะที่จะเปลี่ยนโหมดจากการใช้ชีวิตธรรมดามาเป็นการทำการบ้าน ดังนั้นคุณควรให้เวลากับสมองของคุณได้เปลี่ยนจากโหมดดูทีวีไปเป็นโหมดทำการบ้านอ่านหนังสือสักหน่อย ลองเปิดหนังสือเรียนสักเล่มแล้วอ่านผ่านๆ เพื่อปรับสมองให้พร้อมสำหรับการทำงานดู การลอกเนื้อหาซ้ำอีกรอบก็เป็นวิธีการที่มีประโยชน์มากวิธีหนึ่ง อย่างคุณเองก็ไม่น่าจะจำทุกอย่างที่เขียนไว้บ่ายวันศุกร์ที่แล้วได้ครบถ้วนหรอก ดังนั้นการจดสิ่งที่เราเรียนมาอีกครั้งเป็นวิธีการที่ทั้งง่ายและช่วยเพิ่มความสามารถในการจำด้วย หลายคนเห็นพ้องต้องกันว่าการจะทำการบ้านได้อย่างมีประสิทธิภาพนั้นควรเริ่มจากงานที่ยากที่สุดก่อนแล้วเอาให้เสร็จไปเลย ถ้าคุณเกลียดวิชาคณิตศาสตร์มากแต่ชอบอ่านวิชาภาษาอังกฤษ ก็ลองเริ่มทำโจทย์เลขให้เสร็จก่อนแล้วค่อยให้รางวัลตัวเองด้วยการอ่านภาษาอังกฤษต่อ ยิ่งใช้เวลาทำการบ้านหลายชั่วโมงเท่าไหร่ งานก็จะยิ่งง่ายขึ้นเท่านั้น นอกจากนั้นแล้ว การเริ่มทำงานที่ต้องใช้เวลามากเป็นอันดับแรกก็ดีเช่นกัน เหมือนกับที่เราควรเริ่มทำงานยากก่อนนั่นแหละ แต่ก็ไม่ใช่ทุกกรณีที่จะเป็นแบบนี้นะ ​ ถ้าสมาธิเริ่มหลุดเวลาที่ต้องทำงานซ้ำๆ เดิมๆ ลองพูดโจทย์เหล่านั้นออกมาเลยเพราะมันจะช่วยให้คุณกลับมาจดจ่ออยู่กับงานได้ดีขึ้น ไม่ต้องพูดดังมากก็ได้ถ้ารู้สึกเขิน อาจจะแค่กระซิบเบาๆ ส่วนเวลาแก้โจทย์ก็พูดวิธีการออกมาด้วยเลย เพราะการฟังสิ่งที่ตัวเองคิดจะช่วยเพิ่มความคิดสร้างสรรค์ได้ อย่าสลับงานไปมาล่ะ ทำทีละอย่างดีกว่า เพราะมีการวิจัยแล้วว่า การทำงานหลายๆ อย่างพร้อมกัน (multitasking) จะส่งผลให้ไอคิวและความสามารถในการรับรู้ข้อมูลของคุณต่องานแต่ละชิ้นลดลงได้ ทำให้งานที่ต้องทำยากขึ้นไปอีก  ติ๊กชื่องานที่ทำเสร็จแล้ว หรือคุณอาจจะเขียนช่องไว้หลายๆ ช่องสำหรับงานแต่ละส่วนก็ได้ ความรู้สึกตอนที่ได้ติ๊กงานที่ทำเสร็จพร้อมกับคิดในใจว่า "จัดการงานนี้เรียบร้อยแล้ว" นั้นดีมากๆ เลย อีกทั้งมันยังเป็นแรงผลักดันให้ทำงานชิ้นอื่นต่อด้วย ถ้าคิดงานไม่ออกสักทีละก็ พักชิ้นนั้นไว้ก่อน เพราะการนั่งจ้องมันเฉยๆ โดยไม่ได้ทำอะไรนั้นทำให้ยิ่งเครียดและยังเสียเวลามากด้วย เมื่อหันไปเริ่มงานใหม่จะทำให้รู้สึกดีขึ้นนิดหน่อย (ความรู้สึกที่ได้เริ่มต้นทำงานใหม่ๆ) อีกทั้งคุณจะรู้สึกสดชื่นมากขึ้นเมื่อกลับมาทำงานชิ้นแรกอีกรอบ ​ ชอบทำงานกลางดึกหรือเปล่า พยายามอย่าทำการบ้านเกินเวลานอนหนึ่งชั่วโมงหรือสองชั่วโมงล่ะ ทำให้ได้มากที่สุดแล้วค่อยตื่นมาจัดการต่อให้เสร็จตอนเช้าถ้ายังพอมีเวลาเหลือดีกว่า ถ้ามันไม่เสร็จจริงๆ คราวหน้าก็ควรแบ่งเวลาให้ดีกว่านี้นะ งานที่ทำอยู่จะแย่ลงเรื่อยๆ เมื่อยิ่งง่วงขึ้น และจะมีผลต่อสมาธิในวันรุ่งขึ้นเช่นกัน เมื่อไหร่ที่คุณเริ่มเอาเวลาทำงานกับเวลานอนมาผสมกัน จะเกิดปัญหาตามมามากมาย ทั้งการวางแผน การแบ่งเวลา รวมทั้งการประเมินปริมาณงานที่ต้องทำด้วย มันคงเป็นเรื่องยากที่จะนั่งอยู่ในสถานที่อย่างห้องนั่งเล่นที่น้องชายคุณเล่นเกมเสียงดังอยู่เพื่อทำการบ้านอย่างมีสมาธิ ลองหาที่เงียบๆ ที่คุณสามารถทำการบ้านอย่างสงบแล้วจดจ่ออยู่กับงานที่ต้องทำจนเสร็จได้  ห้องนอนของคุณมักเป็นที่ๆ เวิร์คที่สุด แต่จริงๆ แล้วที่ไหนก็ใช้ได้หมดนะ ลองหาที่นั่งประจำสักที่ทุกคืนดูสิ อาจจะเป็นโต๊ะกินข้าวหรือโต๊ะในห้องนั่งเล่นก็ได้ ถ้าคุณหาที่เงียบๆ ในบ้านไม่ได้ แถมยังไม่มีห้องนอนของตัวเองอีก ลองหาที่ทำการบ้านที่โรงเรียนหลังเลิกเรียนแทน หรือไม่ก็ไปทำที่ห้องสมุดก็ได้ ก่อนอื่นเลยต้องรวบรวมวัสดุและอุปกรณ์ต่างๆ มาวางไว้บนโต๊ะให้พร้อมก่อนเริ่มลงมือทำ เมื่อครบทุกอย่างแล้ว คุณจะได้มีสมาธิจดจ่อกับการบ้านอย่างเดียว ไม่ใช่มัวแต่นั่งนึกว่าไม้โพรแทรกเตอร์หรือสรุปที่จดไว้อยู่ที่ไหน ความเรียบร้อยช่วยได้มากเลยล่ะ ดังนั้นควรจัดระเบียบของทุกอย่างให้เรียบร้อยก่อนเริ่มทำการบ้านดีกว่า เทน้ำมาสักแก้วก็ดีนะ หรือหยิบขนมที่กินแล้วดีต่อสุขภาพมาด้วย คุณจะได้ไม่ต้องมีข้ออ้างว่าต้องลุกไปหยิบของกินเวลาหิวยังไงล่ะ พยายามอย่าลุกไปไหนมาไหนเลยจะดีที่สุด ปิดคอมพิวเตอร์ Facebook Twitter หรืออะไรก็ตามที่จะรบกวนการทำการบ้านของคุณให้หมด ถ้าคุณพยายามที่จะเพิ่มสมาธิอยู่ก็ควรกำจัดทุกสิ่งทุกอย่างให้หมด เหลือไว้แค่การบ้านกับของที่เกี่ยวข้องก็พอ  ถ้าคุณรู้สึกทรมานเพราะอยากดูมือถือหรือคอมพิวเตอร์ เอาไปวางไว้ในห้องอื่นเลย ไม่ก็ฝากแม่หรือเพื่อนร่วมห้องไว้ก่อน แล้วค่อยเล่นเฉพาะช่วงพัก มีงานวิจัยที่แนะนำว่าถ้าฟังดนตรีสบายๆ จะช่วยเพิ่มสมาธิเวลาทำการบ้านได้ด้วยนะ แต่ไม่ใช่ว่าจะเวิร์คกับทุกคนนะ ถ้ายังไม่แน่ใจก็ลองฟังดูเลยว่าช่วยได้จริงหรือเปล่า ก่อนที่จะเริ่มลงมือทำควรเขียนทุกอย่างที่ต้องทำให้ละเอียด ถึงแม้ว่าคุณจะมีแพลนเนอร์หรือสมุดจดงานอยู่แล้ว แต่มีรายชื่องานที่ต้องทำไว้ดูด้วยก็จะช่วยได้เยอะเลย เพราะคุณจะได้ติ๊กงานที่ทำเสร็จแล้วออกไงล่ะ  เขียนชื่อวิชากับสิ่งที่ต้องทำคร่าวๆ ของงานแต่ละชิ้น รวมทั้งวันกำหนดส่ง แล้วลองกะดูด้วยก็ได้ว่าจะต้องใช้เวลาเท่าไหร่เพื่อทำงานชิ้นนี้ให้เสร็จ เรียงลำดับรายการที่ต้องทำจากยากไปง่าย เพื่อที่ว่าจะได้จัดการชิ้นที่ยากที่สุดให้เสร็จก่อน หรือจะเรียงตามเวลาที่คาดว่าจะต้องใช้ก็ได้ คุณจะได้ทำงานที่ทำนานสุดก่อน ทั้งสองวิธีนี้ได้ผลดีทั้งคู่เลย คุณอาจจะจดจ่ออยู่กับงานยากหน่อยถ้าไม่มีตารางเวลาที่ชัดเจน ลองกำหนดเวลาที่ต้องใช้สำหรับงานแต่ละชิ้นไปเลย ตัวอย่างเช่น ต้องทำการบ้านวิทยาศาสตร์ตั้งแต่ 4 ถึง 5 โมง จากนั้นจึงทำวิชาเลขต่อตอน 5 ถึง 6 โมง สิ่งนี้จะช่วยให้คุณมีสมาธิและไม่เฉไปทำอย่างอื่น ส่วนการตั้งวันกำหนดส่งขึ้นมาจะทำให้คุณทำงานอย่างเต็มที่ เพราะจะได้ไม่ต้องมาเร่งทำนาทีสุดท้าย  คุณควรรู้ว่างานไหนส่งวันไหนเพื่อที่จะได้แบ่งเวลาให้ดี มันคงยากพอตัวถ้าต้องทำงาน 4 ชิ้นก่อนกำหนดส่งให้เสร็จภายในคืนเดียว พยายามจัดการกับบริเวณโต๊ะทำงานให้ดีด้วย การหยิบการบ้านคณิตศาสตร์ขึ้นมาทำระหว่างที่ทำภาษาอังกฤษค้างไว้ไม่ได้ช่วยให้มีสมาธิขึ้นเลย
พักสั้นๆ บ่อยๆ. ระมัดระวังเกี่ยวกับการดื่มคาเฟอีน. ลองทำการบ้านกับคนอื่น. ให้รางวัลตัวเองหลังจากที่ทำงานเสร็จ. ใช้เวลาแปบนึงเพื่อปรับให้สมองพร้อมทำงาน. ทำชิ้นที่ยากที่สุดก่อน. ลองพูดโจทย์การบ้านออกมาดังๆ. ทำงานให้เสร็จทีละชิ้นก่อนจะทำอย่างอื่นต่อ. รู้ว่าเวลาไหนที่ควรพัก. หาที่เงียบๆ. หยิบของทุกอย่างที่ต้องใช้ทำการบ้านมาให้พร้อม. กำจัดสิ่งรบกวนทั้งหมด. เขียนการบ้านที่ต้องทำเป็นข้อๆ. จัดตาราง.
https://www.wikihow.com/Concentrate-on-Your-Homework https://www.wikihow.com/Concentrate-on-Your-Homework https://www.wikihow.com/Concentrate-on-Your-Homework
Staying Motivated Doing Your Work Preparing for Homework